દરેક સંબંધ માટે સમાજ અને કાયદાની એક સરખી વિચારશરણી કેમ ન હોય શકે? ઘણીવાર ન ઈચ્છવા છતાં અમુક સંબંધો જીવંત રાખવા પડતા હોય છે તો પછી આ એક સંબંધને જ કેમ પૂર્ણવિરામ આપવામાં આવે છે ? જેનાથી ઘણા લોકોને મોટું નુકસાન થઈ શકે છે. એક સંતાન કોઈ એકથી એટલે કે માં કે પિતાથી વિખૂટું પડી જાય છે તો કોઈ એક માં કે પિતા સંતાનથી વિખૂટું પડે છે. અનાયાસે ઘણા સંબંધોનું પૂર્ણવિરામ પણ આવી જાય છે. જે સ્ત્રી વહુ, ભાભી, કાકી, મામી, દેરાણી, જેઠાણી કે જે પુરુષ પતિ, જમાઈ, બનેવી, ફૂવા, માસા જેવા નવા સંબંધોથી જોડાય છે. આ બધા જ સંબંધો સાથે સંબોધનોનો પણ અંત આવી જાય છે.